**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2022. december 15-én tartandó rendes ülésére**

Az előterjesztés tárgya: „Infrastrukturális fejlesztések megvalósítása Tiszavasváriban” című támogatásból megvalósuló Út, padka, járda felújítása tárgyban megkötött vállalkozási szerződés módosításának utólagos elfogadása

Melléklet: Vállalkozási szerződés 1. számú módosítása

Az előterjesztés előadója: Szőke Zoltán polgármester

Az előterjesztés témafelelőse: Kovács Edina köztisztviselő

Az előterjesztés ügyiratszáma: TPH/107-326/2022

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ. 4. melléklet 1.22. |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2022. december 9.

Kovács Edina

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Kovács Edina

**ELŐTERJESZTÉS**

**- a Képviselő-testülethez -**

**„Infrastrukturális fejlesztések megvalósítása Tiszavasváriban” című**

**támogatásból megvalósuló Út, padka, járda felújítása tárgyban megkötött**

**vállalkozási szerződés módosításának utólagos elfogadásáról**

Tisztelt Képviselő-testület!

Az „Infrastrukturális fejlesztések megvalósítása Tiszavasváriban” című BMÖGF/587-1/2021 iktatószámú Támogatói Okirattal kapott támogatásból megvalósuló Út, padka, járda felújítás tárgyában 2022. május 31. napján került megkötésre a vállalkozási szerződés, melynek befejezési határideje 2022. december 3. napja. Önkormányzatunk még a 2022-es év első negyedévében megküldte a terveket a Magyar Közút Nonprofit Zrt.-nek (továbbiakban: Közút) a Vasvári Pál u. felújítása kapcsán, tekintettel arra, hogy a tiszadobi főút. A Közút a megkeresésünkre nem reagált, viszont a vállalkozási szerződés aláírását követően, újból megkerestük a Közutat, aki tájékoztatott bennünket arról, hogy az **önkormányzat tulajdonában lévő** **Vasvári Pál utca (821 hrsz) a** **Közút üzemeltetésében** **van**, **mivel az** **az országos közúthálózat része**. Ennek tudatában megkezdtük a **Közúttal** a **tervek egyeztetését, melynek során azok átdolgozása vált szükségessé**. A tervek átdolgozása a műszaki tartalom és a költségvetés módosítását eredményezte. Az új tervekre a Közút **2022. október 24-én adta ki a közútkezelői hozzájárulás**, melynek 3.10. pontjában felhívják a figyelmet arra, hogy **a téli útüzemeltetési időszakban – november 10. és március 15. között - az országos közutat érintő kivitelezési munka végzése tilos.**

**A kivitelező a fentiekben foglaltakra való tekintettel módosítási igényt nyújtott be, melyben kérte a befejezési határidő módosítását 2023. április 30. napjáig.**

Megkérem a Tisztelt Képviselő-testületet, hogy a - határozat-tervezetben foglaltaknak megfelelően - szíveskedjen döntést hozni.

Tiszavasvári, 2022. december 9.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2022. (XII.15.) Kt. számú**

**határozata**

**„Infrastrukturális fejlesztések megvalósítása Tiszavasváriban” című**

**támogatásból megvalósuló Út, padka, járda felújítása tárgyban megkötött**

**vállalkozási szerződés módosításának utólagos elfogadása**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. **Elfogadja a határozat 1. mellékletét képező „Infrastrukturális fejlesztések megvalósítása Tiszavasváriban” című támogatás keretében megvalósuló Út, padka, járda felújításának kivitelezésére megkötött vállalkozási szerződés 1. számú módosítását.**

**Határidő:** azonnal **Felelős:** Szőke Zoltán polgármester