**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2022. (XII.15.) Kt. számú**

**Határozata**

**(mely egyben a Tiszavasvári Településszolgáltatási és Vagyonkezelő Nonprofit Korlátolt Felelősségű Társaság .../2022. (XII.15.) számú alapítói határozatnak minősül)**

**A fizikoterápiás feladatellátás működésével kapcsolatos döntés meghozataláról**

Tiszavasvári Város Önkormányzata Képviselő-testülete a fizikoterápiás feladatellátás működésével kapcsolatos döntés meghozataláról szóló előterjesztést megtárgyalta és aPolgári Törvénykönyvről szóló 2013. évi V. törvény 3:109.§-a alapján az alábbi határozatot hozza:

* 1. **Dönt arról, hogy** a Tiszavasvári járóbeteg nem szakorvosi fizioterápia szakellátással kapcsolatos közszolgáltatási kötelezettséget (5711 szakmakódú **gyógytorna** nem szakorvosi feladat ellátása **heti 30 órában** és 5722 szakmakódú **fizioterápia (**asszisztensi tevékenységként) nem szakorvosi feladat ellátása) **heti 25 órában** **2023. február 1. napjától** - legkésőbb azonban a végleges működési engedély megszerzésétől és a NEAK finanszírozási szerződés megkötésétől – **2023. december 31.** napjáig terjedő időtartamra vonatkozóan a **Tiva-Szolg Nonprofit Kft.-n** (székhelye: 4440 Tiszavasvári, Báthori u. 6., képviseli: dr. Groncsák Andrea ügyvezető) keresztül látja el, a jelen határozat 1.2. pontjában foglalt feltétellel.
  2. **Megvizsgálja, annak lehetőségét, hogy -** amennyiben a **közbeszerzési törvény arra lehetőséget ad -,** a jelen határozat **1.1. pontjában megjelölt nem szakorvosi ellátást legfeljebb …. hónapos** időtartamra **legkésőbb azonban a járóbeteg szakellátás és nem szakorvosi ellátások állami átvétele** időpontjáig **külső szolgáltatóval** lássa el.

Amennyiben a **legkedvezőbb – ide érte a Tiva-Szolg Nonprofit Kft havi nettó 600.000-Ft-ban megállapított működési támogatását is - árajánlatot adó külső szolgáltató**, vállalja:

* valamennyi hatályos jogszabály szerint – saját költségén – a **kötelező tárgyi és személyi feltétel teljesítését-**, valamint
* a működési **engedély 2022. február 1. napjáig történő megszerzését** a jelen határozat 1.1. pontjában megjelölt nem szakorvosi ellátás vonatkozásában,

úgy az üzemeltetést **külső szolgáltató útján valósítja meg és felhatalmazza a polgármestert a feladat ellátási szerződés haladéktalan aláírására, engedélyeztetés megindítására, lefolytatására.**

* + 1. Felkéri a polgármestert, hogy az 1.2**. pontban foglaltak teljesítéséhez az árajánlatok beszerzéséről gondoskodjon, amennyiben annak jogszabályi lehetősége fennáll**.

**Határidő: 1.1. pont: esedékességkor Felelős: Szőke Zoltán**

**polgármester**

**1.2., 1.3. pontok: azonnal, árajánlat kérés véghatárideje legkésőbb 2023. január 9. napja 16:00 óra.**

2. **Dönt arról,** **hogy a jelen határozat 1.1 pontjában foglalt Tiva-Szolg Nonprofit Kft. általi üzemeltetés esetén:**

- A feladatellátás helyszíne a 1679/2/A/1 hrsz-ú, a 4440 Tiszavasvári, **Vasvári Pál u. 6. szám alatti** önkormányzati tulajdonban álló ingatlanrész azon részei, mely nem a Rojkó-Med Kft. által ellátott járóbeteg szakellátás röntgen szakma ellátásához szükségesek. **Dönt arról,** hogy a **feladatellátáshoz szükséges ingatlant térítésmentesen biztosítja a Tiva-Szolg Nonprofit Kft. részére**. A Tiva-Szolg Nonprofit Kft.-t az ingatlan használatával felmerülő **közüzemi költségek megfizetése terheli. Felhatalmazza a polgármestert az ingatlanra vonatkozóan a használati szerződés megkötésére.**

**- A feladatellátást szolgáló tárgyi eszközök beszerzése bérleti szerződés keretében valósuljon meg.**

**Határidő:** 2. pont: esedékessségkor **Felelős:** Szőke Zoltán polgármester

4. **Utasítja** a Tiva-Szolg Nonprofit Kft ügyvezetőjét a feladatellátás helyszínéül szolgáló 1679/2/A/1 hrsz-ú, Tiszavasvári, Vasvári Pál u. 6. szám alatti ingatlanon a fizikoterápiás feladatok ellátásához szükséges munkálatok elvégzésének megszervezésére, a jogszabályban meghatározott tárgyi eszközök beszerzésére**/bérlésére, valamint személyi feltételek biztosítására, tárgyi eszköz bérlés ellenértéke és egyéb költségek kimutatások haladéktalan elkészítésére. A valamennyi költségelemet tartalmazó kalkuláció elkészítésének legkésőbbi határideje 2022. január 9. napja a külső szolgáltatói árajánlatokkal történő összehasonlíthatóság és mielőbbi döntés érdekében.**

**Határidő:** azonnal, illetve folyamatosan **Felelős**: Tiva-Szolg Kft. ügyvezetője

5. **Utasítja a Tiva-Szolg Nonprofit Kft ügyvezetőjét**, hogy az összesen heti 55 óra nem szakorvosi óraszámú gyógytorna és fizioterápia szakma vonatkozásában a működési engedély Tiva-Szolg. Nonprofit Kft. által **2023. február 1. napjáig** történő megszerzése érdekében a **működési engedély iránti kérelmet nyújtsa be az illetékes hatósághoz és kezdeményezze a finanszírozási szerződés megkötését a Nemzeti Egészségbiztosítási Alapkezelővel**.

**Határidő**: esedékességkor **Felelős**: Tiva-Szolg Kft. ügyvezetője

6. **Elfogadja a fizioterápiás feladatok ellátásra** vonatkozó **feladatellátási szerződést** jelen határozat 1. mellékletét képező tartalommal. Felhatalmazza a polgármestert a szerződés aláírására, a jelen határozat 1.2. pontjában foglalt vizsgálat eredményétől függően.

**Határidő**: esedékességkor **Felelős**: Szőke Zoltán polgármester

7. **Felkéri a jegyzőt**, hogy tegyen javaslatot a 2023. évi költségvetésben a fizioterápiás feladatok ellátásának költségeire vonatkozóan.

**Határidő:** 2023. február 15. **Felelős:** dr. Kórik Zsuzsanna jegyző

8. Felkéri a polgármestert, hogy a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság ügyvezetőjét** jelen határozatról tájékoztassa. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő**: azonnal **Felelős**: Szőke Zoltán polgármester