**ELŐTERJESZTÉS**

Tiszavasvári Város Önkormányzata Képviselő-testületének

**2022. december 15-én** tartandó **rendes nyílt** ülésére

Az előterjesztés tárgya: **Kompár László 2022. évi tevékenységével kapcsolatos hulladékgazdálkodási jelentés**

Melléklet: 1db (2022. évi hulladékgazdálkodási jelentés)

**Ügyiratszám:** TPH/1605/2022.

**Az előterjesztés előadója:** Szőke Zoltán polgármester

**Az előterjesztést témafelelőse:** Krasznainé dr. Csikós Magdolna igazgatási és szociálpolitikai osztályvezető

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.22. |
| Szociális és Humán Bizottság | SZMSZ 5. melléklet 1.9. pontja |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
| Kompár László | egyéni vállalkozó | tiszakontener@gmail.com |
|  |  |  |

Egyéb megjegyzés:

………………………………………………………………………………………………………………………………………

Tiszavasvári, 2022. december 9.

**Krasznainé dr. Csikós Magdolna**

témafelelős

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Témafelelős:** Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**Kompár László 2022. évi tevékenységével kapcsolatos hulladékgazdálkodási jelentésről**

**Tisztelt Képviselő-testület!**

Tiszavasvári Város Önkormányzata a köztisztasági feladatok ellátása céljából közbeszerzési eljárást folytatott le a 2017. évben, melynek eredményeként ***2017. december 1.-2022. november. 30. közötti időszakra,*** azaz 5 évre ***szerződés megkötésére került sor az Önkormányzat és Kompár László egyéni vállalkozó között hulladékszállítás, -ártalmatlanítás, és –kezelés feladatellátásra.***

A megkötött szerződés 13. pontja az alábbiakat tartalmazza:

*„Hulladékszállító évente hulladékgazdálkodási jelentést készít Megrendelő részére, amely alkalmas eszköze lehet egy jövőbeli hulladékgazdálkodási program tervezésének és annak folyamatos fejlesztésének.”*

A vállalkozó szerződése 2022. év november 30. nappal lejárt.

A Tiszavasvári Város Önkormányzata Képviselő-testülete a 247/2022. (IX.29.) Kt. sz. határozatával döntött arról, hogy **2022. december 1. napjától** a Tiszavasvári Településszolgáltatási és Vagyonkezelő Nonprofit Korlátolt Felelősségű Társaság **látja el** köztisztasági feladatai keretében **az önkormányzat közfeladatai körében ellátandó - *Magyarország helyi önkormányzatairól szóló 2011. évi CLXXXIX. törvény* 13. § (1) bekezdése 5. pontjában foglalt - köztisztasági feladatokat is.**

Így az önkormányzat nem kötött hulladékszállító vállalkozóval újabb szerződést 2022. december 1. napjától.

Kompár László 2022. december 1. napján a tevékenysége zárásaként elkészítette és leadta részemre a 2022. évi tevékenységével kapcsolatos hulladékgazdálkodási jelentést, melyet az előterjesztéshez mellékelek.

A korábban kihelyezett konténereket a vállalkozó beszedte, telephelyére elszállította, a végszámlát, mérlegjegyeket részemre leadta.

***Kérem a Tisztelt Képviselő testületet, hogy az előterjesztést megtárgyalni és a határozat-tervezetet elfogadni szíveskedjen.***

Tiszavasvári, 2022. december 9.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

KÉPVISELŐ-TESTÜLETE

**……/2022. (XII. 15.) Kt. számú**

**határozata**

**Kompár László 2022. évi tevékenységével kapcsolatos hulladékgazdálkodási jelentésről**

Tiszavasvári Város Önkormányzata Képviselő-testülete **az alábbi döntést hozza:**

1. Elfogadja a Kompár László vállalkozó által benyújtott 2022. évi hulladékgazdálkodási jelentést.
2. Felkéri a polgármestert, hogy fentiekről tájékoztassa vállalkozót.

**Határidő: azonnal Felelős: Szőke Zoltán**

**polgármester**