**ELŐTERJESZTÉS**

**Tiszavasvári Város Önkormányzata Képviselő-testületének**

**2022. december 15-én**

**tartandó rendes ülésére**

Az előterjesztés tárgya**: Szorgalmatos Község köztemető fenntartásához történő hozzájárulása**

Melléklet: fenntartási költség kimutatás

A napirend előterjesztője: Szőke Zoltán polgármester

Az előterjesztést készítette: Gazdagné dr. Tóth Marianna osztályvezető

Az előterjesztés ügyiratszáma: TPH/………………./2022.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz. 4. melléklet 1.30. pont |
|  |  |

Az ülésre meghívni javasolt szervek, személyek:

|  |  |
| --- | --- |
| dr. Groncsák Andrea Tiva-Szolg Nonprofit Kft. ügyvezető | groncsakandrea@gmail.com |
|  |  |

Egyéb megjegyzés:

……………………………………………………………………………………………………………………………………………………………………………………

Tiszavasvári, 2022. december 8.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**- a Képviselő-testülethez -**

**Szorgalmatos Község köztemető fenntartásához való hozzájárulása**

**Tisztelt Képviselő-testület!**

Szorgalmatos Község önálló településsé válása érdekében Tiszavasvári Város Önkormányzata és Szorgalmatos Község Önkormányzata **között 2007. november 20. napján vagyonközösség megosztásáról megállapodás jött létre.**

Ezen megállapodás 9.) pontja az alábbiakat tartalmazza:

„Tiszavasvári Város Önkormányzata „örök időkig” kötelezettséget vállal, hogy az általa fenntartott tiszavasvári 057 hrsz-ú temetőben Szorgalmatos Község lakosainak temetkezését és kegyeleti jogainak gyakorlását saját települése polgáraival minden tekintetben azonos feltételekkel biztosítja. **Szorgalmatos Község Önkormányzata azonban köteles a temető fenntartásával járó költségek lakosság arányos (jelenleg 1/15-öd) részének megfizetésére.”**

Magyarország helyi önkormányzatairól szóló 2011. évi CLXXXIX tv. 13.§ (1) bekezdés 2. pontja értelmében helyi közügy, illetve helyben biztosítható közfeladatok körében ellátandó helyi önkormányzati feladatok különösen: a településüzemeltetés, melybe a köztemető kialakítása és fenntartása is beletartozik.

Szorgalmatos Község köztemetőt nem tart fent, a község lakosainak temetkezését fentebb hivatkozott megállapodás alapján önkormányzatunk biztosítja részükre a tiszavasvári 057 hrsz-ú temetőben. A tiszavasvári 057 hrsz-ú köztemető üzemeltetését és a temetkezési szolgáltatási tevékenységet **2016. január 1. napjától a Kft. látja el Tiszavasvári Város Önkormányzatával kötött kegyeleti közszolgáltatási szerződés alapján**.

A két önkormányzat között létrejött vagyonmegosztási megállapodásból egyértelműen **következik Szorgalmatos Község lakosságarányos fizetési kötelezettsége a temető fenntartásához**, melyről a Kft. tájékoztatta Szorgalmatost. **A Tiva-Szolg Nonprofit** **Kft. kezdeményezte is Szorgalmatos Község Önkormányzatánál a temető fenntartási költsége arányos részének megfizetését, melyre elutasító választ kapott.**

**Szükséges a jelenleg fennálló rendezetlen állapot mielőbbi megszüntetése**. A Tiva-Szolg Nonprofit Kft. elkészítette kimutatását a köztemető fenntartásának költségeiről a 2016-2021. évek időtartama vonatkozásában. A kimutatás jelen előterjesztés mellékletét képezi. A kimutatás alapján a fenntartási költségek az alábbiak szerint alakultak:

2016. év: 16.699.835,-Ft

2017. év: 11.120.476,-Ft

2018. év: 12.818.348,-Ft

2019. év: 12.030.356,-Ft

2020. év: 17.788.278,-Ft

2021. év: 16.143.803,-Ft

**Összesen: 86.601.096,-Ft**

**Ennek az 1/15 része 5.773.406,-Ft**

A 2022-es év még nem lezárt, így majd könyvelést követően van lehetőség az idei fenntartási költség kiszámítására.

Javaslom Szorgalmatos Község Önkormányzata figyelmét felhívni a vagyonközösség megosztásakor született megállapodásban rögzített kötelezettségére, tájékoztatva a köztemető fenntartási költségeiről, illetve ezen költségnek a Szorgalmatost terhelő összegéről.

Elsődleges a 2016-2022. közötti időszak rendezése a két önkormányzat között. Önkormányzatunk számlát nem tud kiállítani, mivel maga a feladat nem az önkormányzatnál van. Ahhoz, hogy a Tiva-Szolg. Nonprofit Kft. számlázni tudjon Szorgalmatos felé szükséges közöttük erre vonatkozó megállapodás megkötése.

Javaslom fizetési határidő meghatározását Szorgalmatos Község Önkormányzata részére, a jövő évi költségvetés határidejének elfogadására tekintettel 2023. március 31. napjáig. Amennyiben határidőig nem tesz eleget kötelezettségének, kezdeményezem jogi út igénybevételét.

Kérem a képviselő-testületet az előterjesztés megtárgyalását követően hozza meg döntését!

Tiszavasvári, 2022. december 8.

**Szőke Zoltán**

**polgármester**

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**……/2022. (XII.15.) Kt. számú**

**határozata**

**Szorgalmatos Község köztemető fenntartásához való hozzájárulása**

Tiszavasvári Város Önkormányzata Képviselő-testülete „Szorgalmatos Község köztemető fenntartásához való hozzájárulása” című előterjesztést megtárgyalta és az alábbi határozatot hozza:

1. **Felhívja** Szorgalmatos Község Önkormányzatát, hogy **tegyen eleget** Tiszavasvári Város Önkormányzata és Szorgalmatos Község Önkormányzata között 2007. november 20. napján vagyonközösség megosztásáról megállapodás 9. pontjából **eredő fizetési kötelezettségének** legkésőbb 2023. március 31. napjáig és megküldi részére a köztemető fenntartási költségeinek kimutatását 2016-2021. évek vonatkozásában.
2. **Kezdeményezi** a Tiva-Szolg Nonprofit Kft. és Szorgalmatos Község Önkormányzata közötti **megállapodás megkötését** a köztemető fenntartási költségeinek kiszámlázása és határidőben történő megfizetése érdekében.
3. **Felhívja** Szorgalmatos Község Önkormányzatát, hogy amennyiben fizetési kötelezettségének az 1. pontban meghatározott határidőben nem tesz eleget, úgy Tiszavasvári Város Önkormányzata jogi úton fogja igényét érvényesíteni.
4. **Felkéri** a polgármestert a döntésről tájékoztassa Szorgalmatos Község Önkormányzatát.

**Határidő**: azonnal **Felelős**: Szőke Zoltán polgármester