**ELŐTERJESZTÉS**

**Tiszavasvári Város Önkormányzata Képviselő-testületének**

**2022. december 15-én tartandó rendes ülésére**

Az előterjesztés tárgya: „Tiszavasvári Gyógyfürdő fejlesztése” című ET-2020-02-060 projekt azonosítószámú pályázat eszközbeszerzés tárgyú közbeszerzési eljárás megindítása

Mellékletek: Ajánlattételi felhívás, közbeszerzési dokumentáció, szerződés-tervezet

Az előterjesztés előadója: Szőke Zoltán polgármester

Az előterjesztés témafelelőse: Kovács Edina - ügyintéző

Az előterjesztés ügyiratszáma: TPH/116-187/2022.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ. 4. melléklet 1.22. |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2022. december 9.

Kovács Edina

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Kovács Edina

## ELŐTERJESZTÉS

### **A Képviselő-testülethez**

**„Tiszavasvári Gyógyfürdő fejlesztése” című ET-2020-02-060 projekt azonosítószámú pályázat eszközbeszerzés tárgyú közbeszerzési eljárás megindításáról**

Tisztelt Képviselő-testület!

A „Tiszavasvári Gyógyfürdő fejlesztése” című ET-2020-02-060 projekt azonosítószámú pályázat előkészítési folyamatai elkészültek, a szálloda építésére vonatkozó közbeszerzési eljárás folyamatban van. Az építés mellett a szálloda belső berendezések és eszközök beszerzése érdekében a közbeszerzésekről szóló 2015. évi CXLIII. törvény (továbbiakban: Kbt.) 112. § (1) bekezdés b) pontja alapján uniós, nyílt, feltételes eljárásként kerül kiírásra.

Az 50 szobás 4 csillagos szálloda 100-120 vendég kényelmes elhelyezésére szolgál, a szükséges kiszolgáló helyiségekkel, étteremmel, konferencia teremmel, valamint egy az északi szárnyban épülő wellness és bowling épületrésszel.

A szálloda üzemeltetésére való átadáshoz szükséges berendezések meghatározásához számba vettük az megvalósuló helyiségeket úgy, mint a lakószobák, lobby, recepció személyzeti öltözők, mosdók, irodák, mosoda, általános raktár, játékszoba, fitness terem, konyha, étterem, konferencia terem, teraszok, gazdasszony szoba.

Fentiek alapján azon eszközökre, melyek nem az üzemeltetéshez kapcsolódnak, azaz alap felszereltsége a szállodának a beszerzésére közbeszerzési eljárás megindítása szükséges, melyek költsége meghaladja az uniós közbeszerzési értékhatárt.

Megkérem a Tisztelt Képviselő-testületet, hogy a közbeszerzési eljárás kiírásáról - a határozat-tervezetben foglaltaknak megfelelően - döntést hozni szíveskedjen.

Tiszavasvári, 2022. december 9.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**……/2022. (XII.15.) Kt. számú**

**határozata**

**„Tiszavasvári Gyógyfürdő fejlesztése” című ET-2020-02-060 projekt azonosítószámú pályázat marketing és kötelező nyilvánosság tárgyú közbeszerzési eljárás megindításáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. **Elfogadja a határozat 1. mellékletét képező Tiszavasvári Gyógyfürdő fejlesztése” című ET-2020-02-060 projekt azonosítószámú pályázat keretében megvalósítandó Szálloda eszközbeszerzés tárgyú közbeszerzési ajánlattételi dokumentációt, az ajánlattételi felhívás tartalmát és a szerződés-tervezeteket.**
2. **Felkéri a polgármestert, hogy gondoskodjon az eljárást megindító felhívást tartalmazó hirdetmény feladásáról a TED-ben.**

**III. Felkéri a Bíráló Bizottságot, hogy az ajánlattételi határidő lejártát követően a javaslatáról tájékoztassa a Képviselő-testületet.**

**Határidő:** azonnal, esedékességkor **Felelős:** Szőke Zoltán polgármester